cyanic-selkie/wikianc huggingface dataset:
Έκτορ Σκαρόνε
Καριέρα σε συλλόγους
Το μεγαλύτερο μέρος της καριέρας του ήταν στον ίδιο σύλλογο, όπου έκανε το ντεμπούτο του στο πρωτάθλημα του 1917 στην πρώτη ομάδα. Το 1916, 1917, 1919, 1920, 1922, 1923, 1924 και 1934, αυτός και ο σύλλογός του κέρδισαν το εθνικό πρωτάθλημα 8 φορές, το  Copa de Honor το 1917 και το Copa Río de La Plata το 1919 και 1920.
Το 1925 και το 1926 δεν υπήρχαν πρωταθλήματα στην Ουρουγουάη λόγω διαφορών σχετικά με την οργάνωση του ποδοσφαίρου. Η Νασιονάλ εκμεταλλεύτηκε την ευκαιρία για μια εκτεταμένη ευρωπαϊκή περιοδεία. Μεταξύ Μαρτίου και Αυγούστου 1925, ο ταξίδεψε σε εννέα διαφορετικές χώρες με το σύλλογό του. Σε 38 αγώνες - συμπεριλαμβανομένης της νικήτριας του ισπανικού κυπέλλου Μπαρτσελόνα, ​​των Ιταλών πρωταθλητών της Τζένοα, της Σπόρτιγκ Λισαβόνας, των ομάδων της Βιέννης, αλλά και πολυάριθμοι λιγότερο σημαντικοί αντίπαλοι - κέρδισε 26 φορές και έχασε μόνο πέντε παιχνίδια με διαφορά τερμάτων 130–30. Ο Σκαρόνε σημείωσε 29 γκολ. Υπολογίζεται ότι συνολικά 700.000 άτομα παρακολούθησαν τους αγώνες της Νασιονάλ - στη Βιέννη, η αντιπροσωπεία έγινε δεκτή ακόμη και από τον Ομοσπονδιακό Πρόεδρο Μάικλ Χάινις. Εν μέρει την ίδια εποχή και στις ίδιες χώρες ήταν η Βραζιλιάνικη Ατλέτικο Παουλιστάνο, με πρωταγωνιστή τον Αρτούρ Φριντενράιχ σε ευρωπαϊκό ταξίδι. Στα έξι παιχνίδια της Βαρκελώνης - εντυπωσίασε και στη συνέχεια η μεταγράφηκε στην Μπαρτσελόνα. Το 1926, έπαιξε σε εννέα φιλικά της ομάδας, ​​σημειώνοντας έξι τέρματα. Δεν αγωνίστηκε σε επίσημους αγώνες ως ξένος. Συνολικά, ο χρόνος του με τους Καταλανούς δεν ήταν ιδιαίτερα ικανοποιητικός για τον Σκαρόνε και υπάρχουν αναφορές ότι συνάντησε και αντιπάθεια από ορισμένους συμπαίκτες του επειδή δεν ήθελαν να επισκιάζονται.
Ο Σκαρόνε στη συνέχεια επέστρεψε στην ομάδα του Μοντεβιδέο. Μετά την επανάληψη του πρωταθλήματος το 1927, ο σύλλογος τερμάτισε τέταρτος. Την ίδια χρονιά, έκανε ένα άλλο ταξίδι στο εξωτερικό με την ομάδα στη Βόρεια Αμερική, το Μεξικό, την Κούβα και τις Αντίλλες. Και εδώ ο Σκαρόνε ήταν ο κορυφαίος σκόρερ των «Μπόλσος». Το ταξίδι της Μπαρτσελόνα στη Νότια Αμερική το 1929 οδήγησε σε φιλική συνάντηση ανάμεσα στις δύο μέχρι τότε ομάδες του με νικητές τους γηπεδούχους με 3–0 το Σεπτέμβριο.
Στη σεζόν 1931–32, ο Σκαρόνε έπαιξε για την  AS Ambrosiana, τώρα Ίντερ. Έκανε το ντεμπούτο του στο Μιλάνο το Σεπτέμβριο του 1931 με ήττα 1–3 από την Κασάλε, ο ίδιος όμως σημείωσε το πρώτο του γκολ για το σύλλογο. Μέχρι το τέλος της χρονιάς είχε σημειώσει 7 γκολ σε 14 αγώνες. Τα χρόνια από το 1932 έως το 1934 αγωνίστηκε επιτυχημένα στην Παλέρμο της Σικελίας. Στις αρχές της σεζόν 1934–35, αγωνίστηκε ξανά για την Ambrosiana, όμως οι εμφανίσεις του δεν ήταν ικανοποιητικές ταλαιπωρούμενος και από τραυματισμούς.
Στη συνέχεια επέστρεψε στη Νασιονάλ, το σύλλογο για το οποίο έπαιξε συνολικά 390 παιχνίδια και σημείωσε 293 γκολ. Είναι ο μεγαλύτερος σε ενεργό παρουσία παίκτης της ομάδας. Είναι επίσης ο τρίτος πιο επιτυχημένος σκόρερ στην Ουρουγουάη με 163 γκολ στο πρωτάθλημα.
Διεθνής σταδιοδρομία
Ο Σκαρόνε ήταν ένα από τα σημαντικότερα στελέχη της πρώτης μεγάλης ομάδας στην παγκόσμια ποδοσφαιρική ιστορία, της εθνικής Ουρουγουάης της δεκαετίας του 1920. Με συμπαίκτες σαν τους Χοσέ Ναζάτσι, Χοσέ Λεάντρο Αντράντε και Πέδρο Πετρόνε κατέκτησαν όλους τους μεγάλους διεθνείς τίτλους και την αναγνώριση των φιλάθλων σε Λατινική Αμερική και Ευρώπη. Κέρδισε τέσσερις φορές το Πρωτάθλημα Νοτίου Αμερικής (τότε ονομασία του τωρινού Κόπα Αμέρικα): το 1917, το 1923, το 1924 και το 1926 και δύο φορές το χρυσό στους Ολυμπιακούς Αγώνες: το 1924 και το 1928, που αναγνωρίστηκαν ως διοργανώσεις ισάξιες με το Παγκόσμιο Κύπελλο. Ο τίτλος της διοργάνωσης του Παρισιού ήταν δύσκολος μόνο στον ημιτελικό όπου χρειάστηκε η διαδικασία των πέναλτι απέναντι στην Ολλανδία (κανονικός αγώνας 1–1, πέναλτι 3–1), ενώ στον τελικό η επικράτηση ήταν εύκολη επί της Ελβετίας με 3–0. Μέρος της ζωντανής ιστορίας του ποδοσφαίρου είναι η αντίδραση των παικτών μετά τη νίκη τους στον τελικό. Σε ευγνωμοσύνη για την αναγνώριση του κοινού, ολόκληρη η ομάδα της Ουρουγουάης αποφάσισε να πάει γύρω από το γήπεδο και να επικροτήσει αυτούς που είναι παρόντες. Έτσι γεννήθηκε ο ολυμπιακός γύρος που δίνουν οι πρωταθλητές μετά την επίτευξη των επιτευγμάτων τους.
thumb|320px|Η εθνική ομάδα της Ουρουγουάης στο Παγκόσμιο Κύπελλο του 1930. Ο Σκαρόνε είναι καθιστός δεύτερος από αριστερά.
Στον αποφασιστικό δεύτερο τελικό αγώνα του Ολυμπιακού τουρνουά του 1928 απέναντι στην Αργεντινής, σημείωσε το νικητήριο τέρμα με ισχυρό σουτ από πάνω από 20 μέτρα, το οποίο χαρακτηρίστηκε από τον αθλητικό τύπο ως το πιο όμορφο γκολ της διοργάνωσης. Η FIFA τον τίμησε, γιατί εξαιτίας του άλλαξε ένας ποδοσφαιρικός κανονισμός. Στους Ολυμπιακούς Αγώνες του 1924, είχε σκοράρει απευθείας με εκτέλεση κόρνερ, αλλά το γκολ του ακυρώθηκε, γιατί ο συγκεκριμένος τρόπος σκοραρίσματος δεν επιτρεπόταν. Μετά από ένα μήνα, η FIFA άλλαξε τον κανονισμό.
Στην ηλικία των 19 ετών, σημείωσε το γκολ που έδωσε στην Ουρουγουάη τον τίτλο στο Κόπα Αμέρικα του 1917, στον τελικό εναντίον της Αργεντινής, ο οποίος ήταν ο τέταρτος διεθνής αγώνας του, ενώ είχε σκοράρει και στον ημιτελικό με αντίπαλο τη Βραζιλία. Εκλέχθηκε καλύτερος παίκτης της διοργάνωσης, ενώ ήταν επίσης πρώτος σκόρερ του Πρωταθλήματος Νότιας Αμερικής το 1927, όπου η Ουρουγουάη ήρθε δεύτερη χάνοντας στον τελικό από την Αργεντινή με 3–2 παρά τα δύο δικά του τέρματα. Στο Πρωτάθλημα του 1926 σημείωσε πέντε γκολ στον αγώνα με τη Βολιβία, ρεκόρ που παραμένει ακατάρριπτο για τη «σελέστε», ενώ έκλεισε την καριέρα του ως πρώτος σκόρερ στην μέχρι τότε ιστορία της διοργάνωσης.
Ο Σκαρόνε ολοκλήρωσε τη διεθνή του σταδιοδρομία οδηγώντας την Ουρουγουάη στο Παγκόσμιο Κύπελλο του 1930, με νίκη στον τελικό επί της Αργεντινής με 4–2, σε ένα από τους πιο επεισοδιακούς αγώνες στην ιστορία των μονομάχων της Νότιας Αμερικής. Η Αργεντινή προηγήθηκε στο ημίχρονο με 2–1, με την Ουρουγουάη να ανακάμπτει στο δεύτερο και με τρία γκολ να παίρνει τη νίκη σε μία ξέφρενα πανηγυρική ατμόσφαιρα στο Στάδιο Σεντενάριο. Μολονότι η διεθνής του σταδιοδρομία τερματίστηκε το ίδιο έτος, τα 31 γκολ σε 52 αγώνες (στην πραγματικότητα 52 τέρματα, αλλά τα 21 σημειώθηκαν σε ανεπίσημους αγώνες) που σημείωσε για τη χώρα του, ήταν μέχρι το 2011 το εθνικό ρεκόρ. Με βάση τη διεθνή του σταδιοδρομία είναι ο πιο επιτυχημένος ποδοσφαιριστής σε εθνικό επίπεδο σε όλη την ιστορία του αθλήματος. Ο Ρικάρδο Θαμόρα τον χαρακτήρισε «το σύμβολο του ποδοσφαίρου» και ο Τζουζέπε Μεάτσα «τον πιο φανταστικό παίκτη που υπήρξε ποτέ».
Μετά την αποχώρηση από την ενεργό δράση
Μετά τη συνταξιοδότησή του ως παίκτης, έγινε προπονητής ποδοσφαίρου. Ήταν ο δεύτερος προπονητής της Μιγιονάριος από την ίδρυσή της, από το 1947 έως το 1948, ενώ ο σύλλογος ήταν ακόμα ερασιτεχνική ομάδα. Διετέλεσε προπονητής της Νασιονάλ και της Ρεάλ Μαδρίτης τη δεκαετία του 1950. Απεβίωσε το 1967 στο Μοντεβιδέο, σε ηλικία 68 ετών. Το εθνικό στάδιο της Ουρουγουάης έχει μετονομάσει μία κερκίδα, αφιερωμένη στον «μάγο» της χώρας.
Τίτλοι και διακρίσεις
Νασιονάλ
Μπαρτσελόνα
Ουρουγουάη
Ατομικές διακρίσεις
Εξωτερικοί σύνδεσμοι
Κατηγορία:Ουρουγουανοί ποδοσφαιριστές Κατηγορία:Ουρουγουανοί ιταλικής καταγωγής Κατηγορία:Επιθετικοί ποδοσφαιριστές Κατηγορία:Ποδοσφαιριστές ολυμπιακής ομάδας Ουρουγουάης Κατηγορία:Ουρουγουανοί Ολυμπιονίκες Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Εθνικής Ουρουγουάης Κατηγορία:Ποδοσφαιριστές στους Θερινούς Ολυμπιακούς Αγώνες 1924 Κατηγορία:Ποδοσφαιριστές στους Θερινούς Ολυμπιακούς Αγώνες 1928 Κατηγορία:Ποδοσφαιριστές Παγκοσμίου Κυπέλλου 1930 Κατηγορία:Ποδοσφαιριστές Κλουμπ Νασιονάλ ντε Φούτμπολ Κατηγορία:Ποδοσφαιριστές Πριμέρα Ντιβιζιόν Ουρουγουάης Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Πριμέρα Ντιβιζιόν Κατηγορία:Ουρουγουανοί ποδοσφαιριστές στο εξωτερικό Κατηγορία:Ποδοσφαιριστές Ίντερ Κατηγορία:Ποδοσφαιριστές ΟΣΣ Παλέρμο Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Ιταλία Κατηγορία:Ουρουγουανοί προπονητές ποδοσφαίρου Κατηγορία:Προπονητές ποδοσφαίρου Ρεάλ Μαδρίτης Κατηγορία:Προπονητές Πριμέρα Ντιβιζιόν Κατηγορία:Προπονητές ποδοσφαίρου Κλουμπ Νασιονάλ ντε Φούτμπολ Κατηγορία:Παίκτες νικητές Κόπα Αμέρικα
Λίντσεϊ Στέρλινγκ
Η Λίντσεϊ Στέρλινγκ (21 Σεπτεμβρίου 1986) είναι Αμερικανίδα βιολονίστρια, στιχουργός και χορεύτρια. Παρουσιάζει ερμηνείες βιολιού σε μορφή χορογραφίας, σε ζωντανές εκδηλώσεις και σε μουσικά βίντεο μέσα από το επίσημο κανάλι της στο YouTube, το οποίο δημιούργησε το 2007.
Η Στέρλινγκ μπήκε στη λίστα 30 Under 30 In Music: The Class Of 2015 του περιοδικού Forbes. Το ίδιο περιοδικό αναφέρεται στο ότι ήταν η τέταρτη φιναλίστ στην πέμπτη σεζόν του America's Got Talent το 2010, στη δεύτερη θέση που κατέλαβε ο δεύτερος δίσκος της Shatter Me στο Billboard 200 το 2014 και τους 11 εκατ. συνδρομητές της στο YouTube.
Ο πρώτος ομώνυμος δίσκος της Stirling έγινε εμπορική επιτυχία στην Ευρώπη, πουλώντας 200.000 αντίτυπα στη Γερμανία με αποτέλεσμα να γίνει πλατινένιος στην ίδια χώρα, έγινε επίσης πλατινένιος στην Αυστρία, την Ελβετία και την Πολωνία. Ο δίσκος αυτός ήταν υποψήφιος στα Billboard Music Awards 2014 στην κατηγορία Top Dance/Electronic Albums. Ο δεύτερος δίσκος της Stirling, με τίτλο Shatter Me, κέρδισε την κατηγορία Top Dance/Electronic Album στα Billboard Music Awards 2015.
Μυκηναϊκός αμφορέας με παράσταση χταποδιών (Αρχαιολογικό Μουσείο αρ. Π6725)
Το Έκθεμα του Εθνικού Αρχαιολογικού Μουσείου με αριθμό Π6725 είναι αρχαίο μυκηναϊκό έργο τέχνης. Βρέθηκε στον δεύτερο τάφο στο ταφικό πεδίο της Πρόσυμνας κοντά στο Άργος.
Περιγραφή και ιστορική τοποθέτηση
Ο τρίωτος αμφορέας είναι διακοσμημένος με θαλάσσιο ζωντανό τοπίο. Στον βυθό της θάλασσας, ανάμεσα σε βράχια και φύκια κολυμπούν τρία μεγάλα χταπόδια, και με τα πλοκάμια τους περιζώνουν τον πήλινο αμφορέα. Ο ανακτορικός αμφορέας είναι έργο της Μυκηναϊκής εποχής, ενώ η διακόσμησή του βασίζεται στο θαλάσσιο ρυθμό της Μυκηναϊκής Κρήτης.
Πηγές
Κατηγορία:Μυκηναϊκή τέχνη Κατηγορία:Εκθέματα αρχαίας κεραμικής στο Εθνικό Αρχαιολογικό Μουσείο της Αθήνας Κατηγορία:Αμφορέας Κατηγορία:Αρχαιολογικά ευρήματα στην Αργολίδα
Αιθυλοθειικό οξύ
Το αιθυλοθειικό οξύ είναι οργανική χημική ένωση που έχει συντακτικό τύπο CH3CH2OSO2OH. Εκτός από οργανικό οξύ καθεαυτό, από τη μία είναι ο αιθυλικός εστέρας του θειικού οξέος, ενώ από την άλλη είναι ο όξινος θειικός εστέρας της αιθανόλης. Χρησιμοποιήθηκε πολύ κατά το παρελθόν στη συνθετική παραγωγή αιθανόλης από το αιθυλένιο.
Ιστορία
Αυτή η ένωση μελετήθηκε ταυτοχρόνως με τον αιθέρα περί το έτος 1730 από τον Γερμανό αλχημιστή Άουγκουστ Ζήγκμουντ Φρομπένιους και αργότερα από τους Γάλλους χημικούς ντε Φουρκρουά (1797) και Γκαι-Λυσάκ (1815). Ο Ελβετός επιστήμονας Νικολά-Τεοντόρ ντε Σωσύρ τη μελέτησε επίσης το 1807. Το 1827 οι Φελίξ-Πολυντόρ Μπουλέ και Ζαν-Μπατίστ Ντυμά σημείωσαν τον ρόλο του αιθυλοθειικού οξέος στην παραγωγή του αιθέρα από θειικό οξυ και αιθανόλη. Περαιτέρω έρευνες από τον Γερμανό χημικό Άιλχαρτ Μίτσερλιχ και τον Σουηδό Γιενς Γιάκομπ Μπερζέλιους υπέδειξαν ότι το θειικό οξύ δρούσε ως καταλύτης και αυτό οδήγησε τελικώς στην ανακάλυψη του αιθυλοθειικού οξέος («σουλφοβινικού οξέος») ως ενδιάμεσης ενώσεως στη διαδικασία. Η γένεση της ηλεκτροχημείας από τους Αλεσάντρο Βόλτα και Χάμφρι Ντέιβι τον 19ο αιώνα επιβεβαίωσε τη δημιουργία αιθέρα και νερού από την αντίδραση υποστοιχειομετρικών ποσοτήτων θειικού οξέος και αιθανόλης, και τη δημιουργία σουλφοβινικού οξέος ως ενδιάμεσης ενώσεως.
Πηγές
Αιθυλοθειικο οξυ
Λα Μαντλέν (Κοιλάδα της Αόστα)
Το Λα Μαντλέν (γαλλικά: La Magdeleine, βαλντοταίν: La Madéléna) είναι αλπικός ιταλικός δήμος της περιφέρειας της Κοιλάδας της Αόστα, εντός του κάτω τμήματος της κοιλάδας του Βαλτουρνάνς.
Παραπομπές
Κατηγορία:Δήμοι της Κοιλάδας της Αόστα
Πανόραμα Καρδίτσας
Το Πανόραμα είναι μικρός οικισμός της Θεσσαλίας στην Περιφερειακή Ενότητα Καρδίτσας, ο οποίος βρίσκεται σε απόσταση περίπου 12 χλμ. ΝΔ. από το κέντρο της πόλης και έχει υψόμετρο 245 μέτρα. Στα βορειανατολικά του είναι η Μητρόπολη, νοτιοδυτικά η Πορτίτσα και βορειοδυτικά ο Άγιος Νικόλαος. Αναφέρεται επίσημα για πρώτη φορά ως ξεχωριστός οικισμός το 2001 να απογράφεται στο τότε Τοπικό Διαμέρισμα Πορτίτσης του τότε δήμου Μητρόπολης. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Πορτίτσα αποτελούν την κοινότητα Πορτίτσας που υπάγεται στη δημοτική ενότητα Μητρόπολης του δήμου Καρδίτσας. Σύμφωνα με την απογραφή του 2011 απογράφησαν 24 κάτοικοι
Παραπομπές
Κατηγορία:Χωριά του νομού Καρδίτσας Κατηγορία:Δήμος Καρδίτσας
Νέο Κύμα / Volt Κύπρου - Η Άλλη Κύπρος
Το Νέο Κύμα || Volt Cyprus - Η Άλλη Κύπρος είναι ένα κοινωνικο-πολιτικό κίνημα της Κύπρου. Κύριος στόχος του κινήματος είναι η κινητοποίηση της κοινωνίας για μεταρρυθμίσεις και νέες προοπτικές για την Κύπρο και τους νέους της χώρας.
Το Νέο Κύμα ιδρύθηκε στις 18 Νοεμβρίου 2019 από τον Κωνσταντίνο Χριστοφίδη, τέως πρύτανη του Πανεπιστημίου Κύπρου. Το κίνημα είναι υπέρ της αλλαγής, της πράσινης ανάπτυξης και της αειφορίας. Είναι κατά της διαφθοράς και της συνεχιζόμενης πολιτικής στασιμότητας στην Κύπρο και κατά της διαίρεση της Κύπρου. Το όνομα Νέο Κύμα είναι εμπνευσμένο από το ομώνυμο μουσικό κίνημα στην Ελλάδα, το κινηματογραφικό κίνημα στη Γαλλία και το πολιτιστικό κίνημα στις Ηνωμένες Πολιτείες κατά τη δεκαετία του 1960, που συνέπεσε με την ανεξαρτησία της Κύπρου. Στις 18 Νοεμβρίου 2019, το κίνημα και οι υποστηρικτές του παρουσιάστηκαν επίσημα σε εκδήλωση στη Λευκωσία. Στην πορεία, αρχικά είχε εγγραφεί ως μη κερδοσκοπική εταιρεία.
Τον Μάιο του 2021, το κίνημα ανακοίνωσε ότι δεν θα συμμετάσχει στις βουλευτικές εκλογές του 2021 Το αιτιολόγησε αυτό με το μη πλήρως ανεπτυγμένο του πρόγραμμα και με τις δύσκολες συνθήκες που προκάλεσε η πανδημία του κορωνοϊού.
Στις 4 Νοεμβρίου 2021, το Νέο Κύμα και το πανευρωπαϊκό κόμμα Volt Europa υπέγραψαν μνημόνιο συνεργασίας και συμφώνησαν να συνεργαστούν στενά. Μέσα σε αυτό το πλαίσιο, η κυπριακή ομάδα μετονομάστηκε σε «Νέο Κύμα || Volt Cyprus - Η Άλλη Κύπρος». Μαζί, σχεδιάζουν να συμμετάσχουν στις προεδρικές εκλογές του 2023 και, μετά τις εκλογές, να συγχωνευθούν, για να σχηματίσουν το πολιτικό κόμμα Volt Cyprus, το οποίο στη συνέχεια θα σχηματίσει το τοπικό παρακλάδι του Volt στην Κύπρο.
Στις 29 Μαΐου 2022 το κίνημα ανακοίνωσε ότι θα διεκδικήσει τις προεδρικές εκλογές του 2023 με υποψήφιο τον Κωνσταντίνο Χριστοφίδη.
Δομή
Το ανώτατο όργανο του κινήματος είναι το 77μελές Συμβούλιο. Έργο του είναι να καταθέτει προτάσεις και να παίρνει αποφάσεις για το πώς το κίνημα μπορεί να επηρεάσει τα πράγματα στην Κύπρο. Αποτελείται από 77 μέλη του κινήματος που εκλέγονται κάθε 3 χρόνια και συνεδριάζει τουλάχιστον ανά τρίμηνο για να αναθεωρήσει το έργο των επιτροπών.
Η Συντονιστική Επιτροπή είναι το εκτελεστικό όργανο του Κινήματος και αποτελείται από 14 μέλη που εκλέγονται από το 77μελές Συμβούλιο. Εφαρμόζει τις αποφάσεις του συμβουλίου και είναι υπεύθυνο για την ομαλή λειτουργία και ανάπτυξη του κινήματος καθώς και να συνάπτει συνεργασίες με άλλα κινήματα.
Η προγραμματική ανάπτυξη του κινήματος γίνεται σε 20 Θεματικές Επιτροπές και οι επιτροπές αναλαμβάνουν συμβουλευτικό ρόλο, αναφέροντας τακτικά στη Συντονιστική Επιτροπή. Όλοι μαζί συνεργάζονται για την κατάρτιση προγράμματος για τη διακυβέρνηση του τόπου, σε περίπτωση εκλογής του Κωνσταντίνου Χριστοφίδη το 2023, αλλά και για να ασκούν έλεγχο στις αποφάσεις της κυβέρνησης.
Το κίνημα έχει δημιουργήσει μια ομάδα νέων η οποία εργάζεται ειδικά για ένα βιώσιμο μέλλον με δουλειά για όλους, με ίσες ευκαιρίες εκπαίδευσης και ανάπτυξης για τους νέους.
Τοπικά, η κίνηση είναι δομημένη σε 7 επαρχιακές ομάδες, που αντιστοιχούν στις 6 επαρχίες της Κύπρου καθώς και του Τροόδους.
Το Κυπριακό Ζήτημα
Στην Κυπριακή σύγκρουση, το Νέο Κύμα υποστηρίζει την επανένωση της Κύπρου ως ομοσπονδιακού κράτους, υποστηρίζει τη βασική κατεύθυνση των σχεδίων του ΟΗΕ και καλεί για περισσότερες προσπάθειες από όλα τα μέρη για περαιτέρω βελτίωση των σχεδίων. Με αυτόν τον τρόπο, θεωρεί τον εαυτό του ως ένα παγκυπριακό κίνημα Ελληνοκυπρίων και Τουρκοκυπρίων και καταδικάζει τη συνεχιζόμενη κατοχή του βόρειου τμήματος της Κύπρου από την τουρκική κυβέρνηση.
Μεταρρύθμιση της ΕΕ
Το κίνημα υποστηρίζει την ιδέα μιας ομοσπονδιακής ενωμένης Ευρώπης με μια Γερουσία που εκπροσωπεί τα συμφέροντα των περιφερειών και μια ευρωπαϊκή κυβέρνηση, με πρωθυπουργό εκλεγμένο από το Ευρωπαϊκό Κοινοβούλιο. Για το σκοπό αυτό, θα πρέπει να εγκριθεί ένα κοινό ευρωπαϊκό σύνταγμα, με πυρήνα τα ανθρώπινα δικαιώματα, την ελευθερία, τη δημοκρατία και την ισότητα. Η Ευρώπη πρέπει να έχει κοινή εξωτερική πολιτική και ευρωπαϊκό στρατό, εκτός από μια κοινή αγορά και οικονομία.
Διοικητική μεταρρύθμιση
Το κίνημα ζητά μεταρρύθμιση της τοπικής αυτοδιοίκησης, με στόχο τη μείωση του αριθμού των δήμων στην Κύπρο σε 6. Με αυτόν τον τρόπο, θα εφαρμοστούν οι συστάσεις της ΕΕ και θα μειωθεί σημαντικά το κόστος διατήρησης του μεγάλου αριθμού των τοπικών αρχών, η καθεμία με το δικό της προσωπικό, εξοπλισμό και κτίρια. Ταυτόχρονα θα μειώσει τη γραφειοκρατία και τους φόρους. Η δημόσια διοίκηση και οι κρατικές δομές πρέπει επίσης να εκσυγχρονιστούν και οι αποφάσεις που παίρνονται να είναι διαφανείς με την υποστήριξη της ηλεκτρονικής διακυβέρνησης.
Πανδημία κορωνοϊού
Το κίνημα προτείνει την παροχή κυβερνητικής βοήθειας σε καλλιτέχνες, πολιτιστικούς λειτουργούς, εργάτες και επιχειρηματίες που δραστηριοποιούνται σε όλους τους τομείς του πολιτισμού και που έχουν υποφέρει ιδιαίτερα από απώλεια εισοδήματος λόγω περιοριστικών μέτρων κατά τη διάρκεια της πανδημίας του κορωνοϊού.
Φόροι
Το κίνημα επικρίνει την καθολική μείωση των τιμών του ηλεκτρικού ρεύματος με τη μείωση του φόρου προστιθέμενης αξίας από 19% σε 9%, καθώς αυτή η ίση μείωση ωφελεί ιδιαίτερα τα πλούσια τμήματα του πληθυσμού, ενώ τα ιδιαίτερα πληγέντα τμήματα του πληθυσμού δύσκολα ανακουφίζονται. Ως εκ τούτου, το κίνημα προτείνει κλιμακωτή φορολογία για να στοχεύσει τα φτωχότερα τμήματα του πληθυσμού.
Προστασία του περιβάλλοντος και της υγείας
Το κίνημα ζητά τη θέσπιση σύγχρονων προτύπων ασφαλείας και ενδελεχή επιθεώρηση και αξιολόγηση των υφιστάμενων βιομηχανικών εγκαταστάσεων στην Κύπρο για τη διασφάλιση της υγείας των πολιτών και την προστασία του περιβάλλοντος. Προς τούτο, προτείνει τον εκσυγχρονισμό και την επέκταση των σταθμών παρακολούθησης της ρύπανσης στις βιομηχανικές περιοχές και ζητά αυστηρές κυρώσεις σε όλους όσοι δεν συμμορφώνονται. Το κίνημα είναι υπέρ του άμεσου περιορισμού των ορυκτών καυσίμων και υπέρ της ανάπτυξης των ανανεώσιμων πηγών ενέργειας.
βιβλιογραφικές αναφορές
<references group="" responsive="1"> Κατηγορία:Οργανισμοί με έδρα την Κύπρο Κατηγορία:Σελίδες με μη επιθεωρημένες μεταφράσεις
Μπέτυ Βαλάση
Η Μπέτυ Βαλάση (Θεσσαλονίκη, 1937) είναι Ελληνίδα ηθοποιός του θεάτρου, του κινηματογράφου και της τηλεόρασης.
Παπαστράτος (συνοικία)
Ο Παπαστράτος είναι παλιά μεγάλη βιομηχανική περιοχή και συνοικία του Πειραιά, η οποία έλαβε την ονομασία από το ομώνυμο εργοστάσιο του μεγάλου καπνεμπόρου, το οποίο οικοδομήθηκε το 1931 και καταστράφηκε μερικώς στον εμφύλιο πόλεμο. Ονομάζεται και Άγιος Διονύσιος από την ομώνυμη μεγάλη εκκλησία στο τέρμα της Ακτής Κονδύλη: ήταν η πρώτη μεγάλη εκκλησία που χτίστηκε στον σύγχρονο Πειραιά επί δημαρχίας Κυριάκου Σερφιώτη (1835 - 1841).
Μπέτυ Βαλάση
Προσωπική Ζωή
Γεννήθηκε στη Θεσσαλονίκη από γονείς πρόσφυγες της Μικράς Ασίας. Ο μεγάλος αδελφός του πατέρα της σφαγιάστηκε από τους Τούρκους το 1922. Το πραγματικό της όνομα είναι Δέσπω, αλλά η μητέρα της το άλλαξε σε 'Μπέτυ'. Όταν ήταν μικρή, οι γονείς της χώρισαν. Ο πατέρας της έμεινε στην Κατερίνη, όπου είχε ξαναστήσει παραγωγή καπνών όπως είχε η οικογένειά του στη Μικρά Ασία, ενώ η μητέρα της μετακόμισε στην Αθήνα. Για πολλά χρόνια, η μικρή Μπέτυ ταξίδευε με το τρένο μεταξύ Αθήνας και Κατερίνης για να βλέπει τους γονείς της.
Παπαστράτος (συνοικία)
Ιστορία
thumb|Το εργοστάσιο Παπαστράτου στην σημερινή του κατάσταση thumb|Παπαστράτειο Δημοτικό Γυμναστήριο και Κολυμβητήριο Πειραιά
Η περιοχή της Εκκλησίας του Αγίου Διονυσίου χρησιμοποιήθηκε τον 19ο αιώνα σαν το νεκροταφείο του Πειραιά, αλλά με τον ερχομό των νέων κατοίκων το 1909 το νεκροταφείο μετακόμισε στα βόρεια, στην Ανάσταση Κερατσινίου. Η περιοχή ήταν στις αρχές του 20ου αιώνα κέντρο εκδιδόμενων γυναικών με οίκους ανοχής ανάμεσα στα παλιά σοκάκια, με την σταδιακή, όμως, κατασκευή των βιομηχανιών και την αύξηση του πληθυσμού στην περιοχή μετακόμισαν προς την Τρούμπα. Η Ανώνυμη Ελληνική Εταιρεία Χημικών Προϊόντων και Λιπασμάτων ή Ελληνικά Λιπάσματα ήταν η πρώτη που κατασκεύασε μεγάλο εργοστάσιο στην περιοχή στις αρχές του 20ου αιώνα. Ο πιο διάσημος καπνέμπορος Ευάγγελος Παπαστράτος οικοδόμησε το 1931 ανατολικά του Αγίου Διονυσίου τη μεγάλη καπνοβιομηχανία του που άφησε το όνομα στην περιοχή. Το εργοστάσιο καταστράφηκε τμηματικά στον εμφύλιο αλλά συνέχισε να υπολειτουργεί έως το 1960, σήμερα βρίσκεται σε καλή κατάσταση και αποτελεί δημοτικό περιουσιακό στοιχείο.
Μπέτυ Βαλάση
Προσωπική Ζωή
Τη συνέδεε στενή φιλία με τη Μελίνα Μερκούρη, με την οποία έπαιξε μαζί στο θέατρο και στον κινηματογράφο.
Παπαστράτος (συνοικία)
Ιστορία
Σταδιακά έγινε το κέντρο της μεγαλύτερης βιομηχανικής ζώνης στην Ελλάδα με πλήθος από εργοστάσια, συνεργεία, μηχανουργεία, ελασματουργία και λαμαρινάδικα. Το κέντρο της βιομηχανικής περιοχής ήταν η Οδός Θεσμοφορίου από όπου περνούσαν οι άλειτούργητες σήμερα γραμμές του ΟΣΕ, εκεί βρίσκονται τα ερείπια του εργοστασίου παραγωγής ραπτομηχανών ΣΙΓΓΕΡ. Από την περιοχή περνούσαν τα, εγκαταλελειμμένα σήμερα, κόκκινο τραμ του Πειραιά, που κατέληγε στο Σιδηροδρομικό σταθμό Αγίου Διονυσίου και το τραμ για το Πέραμα.
Μπέτυ Βαλάση
Προσωπική Ζωή
Σύμφωνα με δημόσια δήλωσή της το 2019, σε όλη της τη ζωή ψηφίζει ΚΚΕ.
Έκανε δύο γάμους και απέκτησε ένα γιο, το Νικόλα-Χάρι Μινισσάλι, ο οποίος σπούδασε σκηνοθεσία στο εξωτερικό. Ο δεύτερος σύζυγός της ήταν ο γνωστός ηθοποιός Τίτος Βανδής, τον οποίο ερωτεύθηκε το 1982, νυμφεύτηκε το 1984 και παρέμειναν μαζί μέχρι το θάνατό του το 2003 (σε ηλικία 86 ετών).
Παπαστράτος (συνοικία)
Ο Παπαστράτος σήμερα
Σήμερα μικρό ποσοστό από τα παλιά εργοστάσια λειτουργούν κανονικά, τα περισσότερα υπολειτουργούν ή έχουν ερειπωθεί. Πρόσφατα έδειξαν ενδιαφέρον οι εφοπλιστές για μετατροπή της περιοχής Παπαστράτου σε ναυτιλιακή ζώνη και, κατεδαφίζοντας πολλά από τα παλιά ερείπια, οικοδομούν τα πολυτελή γραφεία και τις επιχειρήσεις τους. Το πρόγραμμα Piraeus port plaza έχει στόχο την ανοικοδόμηση και αναβάθμιση των παλαιών κτιρίων του Παπαστράτου. Το κτίριο «Βόμβα» (πρώην αποθήκες της καπνοβιομηχανίας) έχει μεταμορφωθεί σε ένα πολύ εντυπωσιακό φουτουριστικό αρχιτεκτόνημα με μια μεγάλη πέργκολα για στέγαστρο κι έμφαση στο χαρούμενο, ανοιχτό και σύγχρονο working space, όπου έχουν εγκατασταθεί 1.700 εργαζόμενοι της γαλλικής εταιρείας τηλεπικοινωνιών Teleperformance. Παράλληλα, παλιά βιομηχανικά κτίρια έχουν μετατραπεί σε γκαλερί και bar υψηλού επιπέδου. Στην Ακτή Κονδύλη απέναντι ακριβώς από το λιμάνι βρίσκονται τα κεντρικά γραφεία της ANEK Lines, των Μινωικών Γραμμών και της Hellenic Seaways. Στα ανατολικά της συνοικίας πολύ κοντά στο εργοστάσιο και πάνω στην Οδό Παπαστράτου βρίσκεται το Παπαστράτειο Δημοτικό Γυμναστήριο και Κολυμβητήριο Πειραιά "Πέτρος Καπαγέρωφ", κτίσθηκε το 1970 και είναι χωρητικότητας 700 θέσεων.
Μπέτυ Βαλάση
Προσωπική Ζωή
Έχει ανιψιό τον Χρήστο Γιαννούλη, δημοσιογράφο και βουλευτή Α΄ Θεσσαλονίκης του ΣΥ.ΡΙΖ.Α. - Π.Σ..
Παπαστράτος (συνοικία)
Θέση
Βρίσκεται στα βόρεια του λιμένα του Πειραιά, βόρεια της ακτής Κονδύλη, όπου βρίσκονται στο λιμάνι οι πύλες Ε3 και Ε4 με προορισμό την Κρήτη και τα Κύθηρα. Συνορεύει στα βόρεια με την συνοικία της Αγίας Σοφίας με όριο την Οδό Κονδύλη, δυτικά με την Δραπετσώνα στην περιοχή της Πειραϊκής συνοικίας Βούρλα μέσω της οδού Θεσμοφορίων και ανατολικά με τη συνοικία Λεύκα.
Εξωτερικοί σύνδεσμοι
Κατηγορία:Συνοικίες και περιοχές του Πειραιά
Μπέτυ Βαλάση
Θέατρο
Το 1961 έδωσε την πρώτη της παράσταση στο θέατρο "Καλουτά", δίπλα στον Κάρολο Κουν και τη Μαίρη Αρώνη. Ενσάρκωσε τον ρόλο της Παλλάδας Αθηνάς στη σατιρική τριλογία "Οδύσσεια" του θεατρικού συγγραφέα Μανώλη Σκουλούδη.
Κινηματογράφος
Από το 1960 έως το 2004 έπαιξε τουλάχιστον σε 14 ελληνικές ταινίες μεγάλου μήκους, καταξιωμένων σκηνοθετών.
Τηλεόραση
Έγινε ευρέως γνωστή και δημοφιλής στο κοινό μέσα από την πρωταγωνιστική της συμμετοχή στην επιτυχημένη – και τελευταία ασπρόμαυρη – τηλεοπτική σειρά Λωξάντρα, η οποία προβλήθηκε από την ΕΡΤ την περίοδο 1980-1981. Ερμήνευσε τον ομώνυμο ρόλο, ο οποίος σύμφωνα με τους κριτικούς ήταν ο καλύτερος της καριέρας της.
Παραπομπές
Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης
Βουκελάριοι
Οι Βουκελάριοι ήταν μονάδα στρατιωτών στην ύστερη Ρωμαϊκή Αυτοκρατορία και τη Βυζαντινή Αυτοκρατορία που δεν υποστηρίζονται από το κράτος αλλά από κάποιο άτομο όπως στρατηγό ή κυβερνήτη, ουσιαστικά ήταν τα «οικιακά στρατεύματα».
Λα Σαλ (Κοιλάδα της Αόστα)
Το Λα Σαλ (γαλλικά: La Salle, βαλντοταίν: La Sala ) είναι αλπικός ιταλικός δήμος της περιφέρειας της Κοιλάδας της Αόστα.
Βουκελάριοι
Η λέξη ετυμολογείται από τη λέξη «Βουκάκρατον», η οποία παράγεται από τις λέξεις «Βούκα», δηλ. μπουκιά, όπως ονομαζόταν εκείνη την εποχή το Σώμα Κυρίου της Θείας Ευχαριστίας ή/και ο Άρτος της Αρτοκλασίας που αποτελεί τύπο Του και «Άκρατος», δηλ. ανόθευτος οίνος, που συμβολίζει το Αίμα της Αιωνίου Ζωής του Κυρίου, το μη προσμεμιγμένο με το ύδωρ του θανάτου που έρευσε όταν ο Ιησούς παρέδωσε το Πνεύμα επάνω στο Σταυρό καθώς και από τη λέξη «Κελλάριος» που σημαίνει «Φύλαξ».
Λα Σαλ (Κοιλάδα της Αόστα)
Παραπομπές
Κατηγορία:Δήμοι της Κοιλάδας της Αόστα
Βουκελάριοι
Αυτές οι μονάδες ήταν γενικά αρκετά μικρές, αλλά, ειδικά κατά τη διάρκεια πολλών εμφύλιων πολέμων, αυξάνονταν σε αριθμό αρκετών χιλιάδων ανδρών. Στην πραγματικότητα, οι βουκελάριοι ήταν μικρά ιδιωτικά στρατεύματα εξοπλισμένα και πληρωμένα από πλούσιους επιρροή ανθρώπους. Ως εκ τούτου ήταν αρκετά συχνά καλύτερα εκπαιδευμένοι και εξοπλισμένοι, για να μην αναφέρουμε παρακινημένοι, από τους τακτικούς στρατιώτες της εποχής. Τον 6ο αιώνα, ο Βελισάριος απασχολούσε έως και 7.000 βουκελάριους. Μέχρι αυτή την περίοδο, οι βουκελάριοι ενσωματώθηκαν καλά στον κύριο ρωμαϊκό στρατό και σύντομα ο όρος άρχισε να εφαρμόζεται αδιακρίτως σε καλά εξοπλισμένα ιππικά στρατεύματα. Έτσι, τον 7ο αιώνα, όταν οι περιοχές στρατιωτικής στρατολόγησης αποτελούσαν τη βάση του Θεματικού Συστήματος, ένα από τα πρώτα θέματα ήταν εκείνο των Βουκελάριων, στην περιοχή της Παφλαγονίας και της Γαλατίας, με την πρωτεύουσα της στην Άγκυρα.
Παραπομπές
Βουκελάριοι Βουκελάριοι
Μονόπυλο Καστοριάς
Το Μονόπυλο είναι ακατοίκητο ορεινό χωριό της περιφερειακής ενότητας Καστοριάς σε υψόμετρο 1.908 μέτρα.
Γεωγραφία - Ιστορία
Αναφέρεται ως Πελκάτη το 1918, μετά την απελευθέρωση, στο ΦΕΚ 259Α - 29/12/1918 να προσαρτάται στην τότε κοινότητα Σλημνίτσης (Τρίλοφο). Το 1928 με το ΦΕΚ 156Α - 08/08/1928 μετονομάζεται σε Μονόπυλον. Σύμφωνα με το σχέδιο Καλλικράτης, μαζί με το Νεστόριο, Αγία Άννα, Γιαννοχώρι, Λειβαδοτόπι, Στενά, Πεύκο και Τρίλοφο αποτελούν την τοπική κοινότητα Νεστορίου που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 δεν κατοικείται.
Παραπομπές
Κατηγορία:Δήμος Νεστορίου Κατηγορία:Εγκαταλελειμμένα χωριά του νομού Καστοριάς
Βίβλος αναβαθμών
Η Βίβλος αναβαθμών είναι ανώνυμο συριακό κέιμενο ασκητικού περιεχομένου του 400 ή λίγο μεταγενέστερο.
Ο συντάκτης του έργου είναι ανώνυμος και αυτοπροσδιορίζεται ως ένας από τους τελευταίους μαθητές των Αποστόλων. Το κείμενο προϋποθέτει το έργο του Αφράατη Αποδείξεις, την κίνηση των Μεσσαλιανών (β μισό 4ου αι.) και τους διωγμούς σε βάρος των χριστιανών του πέρση βασιλιά Σαπώρ Β'
Πηγές
Κατηγορία:Ιστορία του Χριστιανισμού
Μυκηναϊκός αμφορέας με παράσταση φοινίκων (Αρχαιολογικό Μουσείο αρ. Π7107)
Το Έκθεμα του Εθνικού Αρχαιολογικού Μουσείου με αριθμό Π7107 είναι αρχαίο μυκηναϊκό έργο τέχνης. Βρέθηκε σε τάφο στην Δειράδα κοντά στο Άργος.
Περιγραφή και ιστορική τοποθέτηση
Ο τρίωτος αμφορέας είναι διακοσμημένος με φυτικό τοπίο. Υψηλοί φοίνικες φυτρώνουν από την βάση του αμφορέα κατά μήκος σε όλο το σώμα του αγγείου, με τους λωτούς να φτάνουν μέχρι το λαιμό. Είναι συμμετρικά κατανεμημένοι, ενώ στα ενδιάμεσα πεδία μικρότεροι φοίνικες, άλλα φυτά και άνθη συμπληρώνουν το τοπίο. Διατηρείται σε πολύ καλή κατάσταση, ενώ είναι εξαίσιο δείγμα αγγειοπλαστικής και αγγειογραφίας. Χρονολογείται το 15ο αι. π.Χ. και είναι έργο Μυκηναϊκής τέχνης.
Πηγές
Κατηγορία:Μυκηναϊκή τέχνη Κατηγορία:Εθνικό Αρχαιολογικό Μουσείο Κατηγορία:Αμφορέας Κατηγορία:Αρχαιολογικά ευρήματα στην Αργολίδα
Father of All Motherfuckers
Father of All Motherfuckers, (γνωστό κυρίως στην "καθαρή" μορφή του: Father of All...) είναι το επερχόμενο 13ο άλμπουμ της Αμερικάνικης πανκ ροκ μπάντας Green Day. Το άλμπουμ θα δημισιευτεί σε συνεργασία με την Reprise records στις 7 Φεβρουαρίου του 2020.
Επιβεβαιωμένα τραγούδια
Σε μια συνέντευξη για το περιοδικό Kerrang! τον Σεπτέμβριο του 2019, το συγκρότημα ανακοίνωσε ότι το άλμπουμ θα περιλαμβάνει τα τραγούδια "Bulletproof Backpack", "Art of the Deal with the Devil", "Junkies on a High", "Sugar Youth", "Meet Me on the Roof" και το ομότιτλο τραγούδι. Στις 30 Σεπτεμβρίου 2019 οι Green Day ανακοίνωσαν συνεργασία με το Εθνικό Πρωτάθλημα Χόκεϊ. Στις 9 Οκτωβρίου κυκλοφόρησαν το τραγούδι "Fire, Ready, Aim".
Παραπομπές
Κατηγορία:Δισκογραφία των Green Day
Σανγκ Νιέ
Το Σανγκ Νιέ (βιετναμικά: Sáng Nhè) είναι μια κοινότητα (βιετναμικά: xã) και χωριό στην επαρχία Τούα Τσούα της περιφέρειας Ντιέν Μπιέν, στο Βιετνάμ. Βρίσκεται στο βορειοδυτικό μέρος της χώρας.
Εξωτερικοί σύνδεσμοι
Κατηγορία:Πόλεις του Βιετνάμ
Λα Τουίλ (Κοιλάδα της Αόστα)
Το Λα Τουίλ (γαλλικά: La Thuile, βαλντοταίν: La Tchoueuille ) είναι αλπικός ιταλικός δήμος του άνω τμήματος της περιφέρειας της Κοιλάδας της Αόστα, εντός της ομώνυμης κοιλάδας.
Παραπομπές
Κατηγορία:Δήμοι της Κοιλάδας της Αόστα
Γιάκουμπ Κίβιορ
Ο Γιάκουμπ Πιοτρ Κίβιορ (πολωνικά: Jakub Piotr Kiwior) (γενν. 15 Φεβρουαρίου 2000) είναι Πολωνός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Άρσεναλ. Είναι διεθνής με την Εθνική Πολωνίας ανδρών.
Ζέλεζιαρνε Πόντμπρεζοβα
Ο Κίβιορ έκανε το ντεμπούτο του στο Πρωτάθλημα Σλοβακίας για τη Ζέλεζιαρνε Πόντμπρεζοβα εναντίον της ΦΚ Νίτρα στις 16 Φεβρουαρίου 2019, όπου αγωνίστηκε σε ολόκληρο τον αγώνα της νίκης με 3-1.
ΜΣΚ Ζίλινα
Τον Αύγουστο του 2019 ανακοινώθηκε η μεταγραφή του Κίβιορ στη ΜΣΚ Ζίλινα. Έκανε το ντεμπούτο του με την κίτρινη φανέλα στις 10 Αυγούστου 2019, κατά τη διάρκεια ενός εκτός έδρας αγώνα εναντίον της ΜΦΚ Ρουζόμπεροκ. Ενώ η Ζίλινα είχε ένα προβάδισμα τριών τερμάτων στο πρώτο ημίχρονο, η Ρουζόμπεροκ σκόραρε δύο φορές στο δεύτερο ημίχρονο και ως εκ τούτου ο Κίβιορ μπήκε για να εξασφαλίσει την άμυνα, ως αντικαταστάτης του Λούκας Γιανόσικ. Η ομάδα κατάφερε να κρατήσει τη νίκη με 3–2 και παρέμεινε αήττητη στο πρωτάθλημα.
Πάνω από ένα μήνα αργότερα, στη δεύτερη εμφάνισή του, ο Κίβιορ έκανε το ντεμπούτο του στην αρχική ενδεκάδα εναντίον της ΒίΟν Ζλατέ Μοράβτσε, στην ισοπαλία με 0-0. Στις 9 Νοεμβρίου, ο Κίβιορ κατέγραψε την πρώτη του ασίστ με τη Ζίλινα, στην ήττα με 2-1 από τη Ρουζόμπεροκ.
Κατά τη διάρκεια της σεζόν, έκανε επίσης σποραδικές εμφανίσεις για τις ρεζέρβες αγωνιζόμενος στη 2 Λίγκα.
Κατά τη διάρκεια της πανδημίας του κορωνοϊού, καθώς η Ζίλινα είχε μπει σε εκκαθάριση για να επιβιώσει οικονομικά και, κατά συνέπεια, είχε απελευθερώσει 17 παίκτες, ο Κίβιορ παρέμεινε ανεπηρέαστος.
Σπέτσια Κάλτσιο
Στις 31 Αυγούστου 2021, ο Κίβιορ υπέγραψε τετραετές συμβόλαιο με την ιταλική Σπέτσια Κάλτσιο 1906.
Άρσεναλ
Στις 23 Ιανουαρίου 2023, ο Κίβιορ μετακόμισε στην Άρσεναλ με μακροχρόνιο συμβόλαιο, κάνοντας το ντεμπούτο του εναντίον της Σπόρτινγκ Λισαβόνας στις 9 Μαρτίου 2023, στον πρώτο αγώνα της Φάσης των 16 του ΟΥΕΦΑ Γιουρόπα Λιγκ, καθώς η Άρσεναλ ήρθε ισόπαλη με 2–2.
Εθνική ομάδα
Ο Κίβιορ ήταν μέλος των «μικρών» εθνικών Πολωνίας Κ16, Κ17, Κ18, Κ19, Κ20 και Κ21.
Ο Κίβιορ έκανε το ντεμπούτο του ως βασικός για την Εθνική Πολωνίας εναντίον της Ολλανδίας σε μια εκτός έδρας ισοπαλία με 2-2 για το Πρωτάθλημα Εθνών ΟΥΕΦΑ 2022-23, στις 11 Ιουνίου 2022. Το Νοέμβριο του 2022, επιλέχθηκε στην αποστολή των 26 παικτών για το Παγκόσμιο Κύπελλο του 2022 στο Κατάρ. Ξεκίνησε βασικός και στα τέσσερα παιχνίδια της Πολωνίας κατά τη διάρκεια της διοργάνωσης.
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Πολωνίας Κ16 Κατηγορία:Ποδοσφαιριστές Εθνικής Πολωνίας Κ17 Κατηγορία:Ποδοσφαιριστές Εθνικής Πολωνίας Κ18 Κατηγορία:Ποδοσφαιριστές Εθνικής Πολωνίας Κ19 Κατηγορία:Ποδοσφαιριστές Εθνικής Πολωνίας Κ20 Κατηγορία:Ποδοσφαιριστές Εθνικής Πολωνίας Κ21 Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές Ζέλεζιαρνε Πόντμπρεζοβα Κατηγορία:Ποδοσφαιριστές 2. Λίγκα Σλοβακίας Κατηγορία:Ξένοι ποδοσφαιριστές στη Σλοβακία Κατηγορία:Πολωνοί ποδοσφαιριστές στο εξωτερικό Κατηγορία:Ποδοσφαιριστές ΜΣΚ Ζίλινα Κατηγορία:Ποδοσφαιριστές Πρωταθλήματος Σλοβακίας Κατηγορία:Ποδοσφαιριστές Σπέτσια Κάλτσιο 1906 Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Άρσεναλ Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία
Ραούλ Μπαένα
Ο Χοσέ Ραούλ Μπαένα Ουρδιάλες (José Raúl Baena Urdiales, γενν. 2 Μαρτίου 1989) είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Ατρόμητο.
Εσπανιόλ
Ξεκίνησε τη σταδιοδρομία του στην ακαδημία νέων της Μάλαγα και αργότερα πέρασε από τη Λα Μασία της Μπαρτσελόνα. Στη συνέχεια, το 2007, μεταπήδησε στην επίσης καταλανική Εσπανιόλ, σε ηλικία 18 ετών. Έκανε το ντεμπούτο του με την πρώτη ομάδα στις 4 Οκτωβρίου 2009, σε ένα αγώνα για τη Πριμέρα Ντιβισιόν εναντίον της Βιγιαρεάλ, παίζοντας στο δεύτερο ημίχρονο στην ισοπαλία με 0-0.
Η Μπαένα έγινε γρήγορα αναπόσπαστο κομμάτι της πρώτης ομάδας και εναλλάσσοταν μεταξύ βασικού και αναπληρωματικού την πρώτη του σεζόν. Στις 12 Δεκεμβρίου 2009, η παράβαση πέναλτι που υπέπεσε στον Τσάβι της Μπαρτσελόνα, απέφερε το μοναδικό γκολ στην ήττα της ομάδας του στο τοπικό ντέρμπι.
Ο Μπαένα χρησιμοποιήθηκε τακτικά από τον προπονητή Μαουρίσιο Ποτσετίνο στις σεζόν που ακολούθησαν, συχνά με ταίρι του στην μεσαία γραμμή έναν άλλο παίκτη προερχόμενο από τις ακαδημίες, τον Χάβι Μάρκεθ. Στις 21 Ιανουαρίου 2012, σημείωσε το πρώτο του γκολ στην κορυφαία κατηγορία, ανοίγοντας το σκορ σε μία νίκη με 3-0 επί της Γρανάδα.
Ράγιο Βαγιεκάνο
Στις 26 Ιουνίου 2013, ο Μπαένα υπέγραψε διετές συμβόλαιο με τη Ράγιο Βαγιεκάνο. Τη σεζόν 2014-15 σκόραρε δύο φορές σε 28 αγώνες, για να βοηθήσει την ομάδα του να τερματίσει 11η στο πρωτάθλημα και μετά την ολοκλήρωση του συμφώνησε σε διετή επέκταση του συμβολαίου του.
Γρανάδα
Ο Μπαένα εντάχθηκε στη Γρανάδα της Σεγούντα Ντιβισιόν το καλοκαίρι του 2017, συμφωνώντας σε τριετές συμβόλαιο. Κατά τη διάρκεια της μοναδικής του σεζόν στην ομάδα, ενήργησε ως αρχηγός της.
Μέλμπουρν Βίκτορι (δανεισμός)
Το Σεπτέμβριο του 2018, μετακινήθηκε με μονοετή δανεισμό στη Μέλμπουρν Βίκτορι. Σημείωσε το μοναδικό του γκολ στην Α-League την 1η Δεκεμβρίου, σε μία εντός έδρας νίκη με 4-0 επί της Γουέστερν Σίντνεϊ Γουόντερερς και αποχώρησε τον επόμενο Μάιο.
Ατρόμητος
Στις 5 Σεπτεμβρίου 2019, ο Μπαένα υπέγραψε μονοετές συμβόλαιο με τον Ατρόμητο.
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές ΡΚΝ Εσπανιόλ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ράγιο Βαγιεκάνο Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Γρανάδα ΚΦ Κατηγορία:Ποδοσφαιριστές Μέλμπουρν Βίκτορι ΦΚ Κατηγορία:Ποδοσφαιριστές Πρωταθλήματος Αυστραλίας Κατηγορία:Ισπανοί ποδοσφαιριστές στο εξωτερικό Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ανδαλουσιανοί ποδοσφαιριστές
Ηλιοκλής Β΄ ο Δίκαιος
Ο Ηλιοκλής Β´ ο Δίκαιος (2ος/1ος αιώνας π.Χ.) ήταν ηγεμόνας του ινδοελληνικού βασιλείου και συγγενής του Ηλιοκλή Α´ ο οποίος ήταν ηγεμόνας του γειτονικού ελληνικού βασιλείου της Βακτριανής. Εκτιμάται πως η βασιλεία του διήρκεσε από το 95 έως το 80 π.Χ., και είχε συχνές πολεμικές συμπλοκές με τον Στράτωνα Α´ ο οποίος είχε υπό την εξουσία του τα εδάφη σε Γανδάρα και Πενταποταμία.
Γενεαλογία
Κατά το παρελθόν θεωρούνταν πως υπήρχε μόνο ένας Ηλιοκλής, ο γνωστός πλέον ως Ηλιοκλής Α´ της Βακτρίας (περίοδος βασιλείας 159-130 π.Χ.). Η ύπαρξη ωστόσο μεγάλου αριθμού νομισμάτων τα οποία έχουν επαναχρησιμοποιηθεί από παλαιότερα νομίσματα της Αγαθόκλειας, Στράτωνα Α´, και Ερμαίου, καθώς και νομίσματα με την αναφορά του Ηλιοκλή τα οποία έχουν επαναχρησιμοποιηθεί από τον Αμύντα, υποδηλώνουν πως πρόκειται για διαφορετικό Ηλιοκλή -πιθανώς εγγονό του Ηλιοκλή Α´- ο οποίος έζησε κατά το 95–85 π.Χ. στην περίπου ίδια χρονική περίοδο με τους παραπάνω ηγεμόνες, με εναλλακτική εκτίμηση να αποτελεί το 110-100 π.Χ. .
Πιθανώς ήταν ο γιος του Αντιαλκίδα Νικηφόρου -με τον οποίο μοιράζονται κοινές παραστάσεις του Δια στα νομίσματα τους- και εγγονός του Ηλιοκλή Α´.
Επιπλέον, φέρεται να ήταν ο μεγαλύτερος αδερφός του Αρχήβιου Νικηφόρου Δικαίου, ο οποίος είχε διαδεχθεί τον Ηλιοκλή Α´ στην Γανδάρα. Η υπόθεση αυτή στηρίζεται στην κοινή παράσταση του Δια, το κοινό επίθετο Δίκαιος, καθώς και την ομοιότητα μεταξύ των αναπαραστάσεων των βασιλέων η οποία υποδηλώνει συγγένεια.
Νομίσματα
Τα νομίσματα του Ηλιοκλή Β´ έχουν διάφορες παραλλαγές, όπου ο Ηλιοκλής εμφανίζεται να φορά διάδημα, με κράνος, ή να πετά ακόντιο. Στην κοινή τους όψη έχουν τον Δία, χαρακτηριστικό των βασιλέων της δυναστικής γραμμής του Ευκρατίδη Α´. Στα ινδικού τύπου τετράγωνα νομίσματα του υπάρχει η όψη του γεννειοφόρου Ηλιοκλή (ή του Δία) και παράσταση ελέφαντα, ή και παράσταση ελέφαντα με ζεμπού.
Σχετική βιβλιογραφία
Κατηγορία:Έλληνες Βασιλείς Βακτρίας & Ινδίας
Γιούζεφ Μπραντ
Ο Γιούζεφ Μπραντ (Πολωνικά: Józef Brandt) (1841-1915) ήταν Πολωνός ζωγράφος, εκπρόσωπος της Σχολής του Μονάχου. Οι πίνακές του απεικονίζουν κυρίως μάχες και τη στρατιωτική ζωή του 17ου αιώνα αλλά και τη ζωή των Πολωνών αγροτών.
Βιογραφικά στοιχεία
Ο Γιούζεφ Μπραντ γεννήθηκε στις 11 Φεβρουαρίου 1841 στο Στσεμπζέσιν, στη νοτιοανατολική Πολωνία, γόνος γνωστής και πλούσιας οικογένειας γιατρών στη Βαρσοβία. Ο παππούς του, καθηγητής στο Πανεπιστήμιο της Βαρσοβίας, έλαβε τίτλο ευγενείας το 1824, ως πράξη αναγνώρισης του επιστημονικού του έργου. Η πρώτη επαφή του Γιούζεφ με την τέχνη έγινε μέσω της μητέρας του, η οποία ήταν ταλαντούχα ερασιτέχνης ζωγράφος, με μαθήματα πιθανώς από τον πατέρα της, διάσημο αρχιτέκτονα. Ήταν η πρώτη που του έδωσε μαθήματα σχεδίου. Μετά τον θάνατο του συζύγου της το 1846, ο πεντάχρονος Γιούζεφ και η μητέρα του εγκαταστάθηκαν σε κτήμα κοντά στο Ράντομ.
Το 1858, μετά την ολοκλήρωση της βασικής του εκπαίδευσης, ο Μπραντ έφυγε για το Παρίσι για να σπουδάσει μηχανικός αλλά πείστηκε από τον ζωγράφο Γιούλιους Κόσακ να εγκαταλείψει τη μηχανική και να ασχοληθεί επαγγελματικά με τη ζωγραφική. Σπούδασε στην Ακαδημία Καλών Τεχνών του Μονάχου με δασκάλους τον ζωγράφο στρατιωτικών θεμάτων Φραντς Άνταμ, ο οποίος έπαιξε ζωτικό ρόλο στη διαμόρφωση του ταλέντου του νεαρού καλλιτέχνη, και τον Καρλ φον Πιλότυ.
Οι θετικές κριτικές που έτυχε το έργο του και το μεγάλο ενδιαφέρον από συλλέκτες τέχνης ήταν σημαντικοί παράγοντες στην απόφασή του να μείνει μόνιμα στο Μόναχο. Η ίδρυση του δικού του εργαστηρίου το 1870 τον ανέδειξε σε ηγέτη της πολωνικής καλλιτεχνικής αποικίας στο Μόναχο. Συχνά βοηθούσε νέους καλλιτέχνες που έφταναν στην πρωτεύουσα της Βαυαρίας, τόσο καλλιτεχνικά όσο και οικονομικά. Αποτελούσε μέλος της κοινωνικής ελίτ του Μονάχου και ήταν φίλος του πρίγκιπα αντιβασιλέα Λεοπόλδου.
Μετά τον γάμο του το 1877, περνούσε κάθε καλοκαίρι στο κτήμα της συζύγου του στο Ορόισκο κοντά στο Ράντομ.
Πέθανε στις 12 Ιουνίου 1915 στο Ράντομ. Το αρχοντικό του στο Ορόισκο μαζί με το γύρω πάρκο λειτουργεί σήμερα ως το Κέντρο Πολωνικής Γλυπτικής.
Βραβεύσεις- Διακρίσεις
μικρογραφία|250x250εσ|Αναχώρηση του [[Γιαν Γ΄ Σομπιέσκι και στρατευμάτων του από το παλάτι του Βιλάουφ (1887), Εθνικό μουσείο Βαρσοβίας]] Ο Μπραντ έφτασε στο απόγειο της σταδιοδρομίας του στις δεκαετίες του 1870 και του 1880. Μετά την παρουσίαση της Μάχης της Βιέννης κατά τη διάρκεια της Παγκόσμιας Έκθεσης το 1873 τιμήθηκε με το παράσημο του Φραντς Ζόζεφ. Το 1875 ορίστηκε μέλος της Ακαδημίας Καλών Τεχνών του Βερολίνου και το 1878 ονομάστηκε επίτιμος καθηγητής της Ακαδημίας Καλών Τεχνών του Μονάχου, ένας από τους μαθητές του ήταν ο Άλφρεντ Κοβάλσκι. Επιπλέον, το 1881 του απονεμήθηκε το παράσημο του Αγίου Μιχαήλ. Το 1892, έλαβε το παράσημο του Τάγματος της Αξίας του Βαυαρικού Στέμματος και τιμήθηκε με τον τίτλο του Ιππότη.
Το 1890 έγινε μέλος της κριτικής επιτροπής της Παγκόσμιας Έκθεσης. Είχε επίσης και άλλες διακρίσεις: το χρυσό μετάλλιο το 1891 στο Βερολίνο, παράσημα του Τάγματος της Καθολικής Ισαβέλλας το 1893 και του Βαυαρικού Τάγματος Μαξιμιλιανού για την Επιστήμη και την Τέχνη το 1898. Το 1900 έγινε επίτιμο μέλος της Ακαδημίας των Καλών Τεχνών στην Πράγα. Πριν από αυτό, το 1894, του ζητήθηκε να αντικαταστήσει τον αείμνηστο Χένρικ Ροντακόφσκι ως διευθυντής της Σχολής Καλών Τεχνών στην Κρακοβία, αλλά δεν αποδέχτηκε τη θέση. Αν και ήταν αναγνωρισμένος σε όλη την Ευρώπη, δεν ξέχασε την πατρίδα του. Τακτικά έστελνε τα έργα του σε διάφορες εκθέσεις που διοργανώνονταν στην Πολωνία, ιδιαίτερα από την Εταιρεία για την Ενθάρρυνση των Καλών Τεχνών, καθώς ήταν μέλος από το 1874, και στην Εταιρεία Φίλων Καλών Τεχνών της Κρακοβίας.
Εξωτερικοί σύνδεσμοι
Κατηγορία:Πολωνοί ζωγράφοι Κατηγορία:Σχολή του Μονάχου
Το παιδί και το ποτάμι
Το παιδί και το ποτάμι (γαλλικός τίτλος: L'Enfant et la Rivière) είναι μυθιστόρημα του Ανρί Μποσκό που εκδόθηκε το 1945. Θεωρείται ένα από τα κλασικά έργα της γαλλικής παιδικής και νεανικής λογοτεχνίας.
Όπως υποδηλώνει ο τίτλος, το μυθιστόρημα αναφέρεται στις περιπέτειες ενός παιδιού σε ένα ποτάμι, όπου θα ανακαλύψει τη φιλία, τη φύση, το άγνωστο και την ελευθερία. Η ποίηση της ιστορίας βρίσκεται στην ισορροπία μεταξύ της δύναμης του απαγορευμένου και της αναζήτησης του χαμένου παράδεισου της παιδικής ηλικίας, θέματα που ο Ανρί Μποσκό αναζήτησε στο έργο του σε όλη του τη ζωή, μέσω της δύναμης της γραφής και του ονείρου.
Υπόθεση
Το μυθιστόρημα αφηγείται την ιστορία του Πασκαλέ, που ηλικιωμένος πλέον, θυμάται και αφηγείται τα παιδικά του χρόνια. Ως παιδί, ζούσε στη γαλλική επαρχία σε ένα μικρό αγρόκτημα κοντά στον ποταμό με τους γονείς του και τη θεία του Μαρτίν. Πρωί και βράδυ άκουγε τους μεγάλους να μιλούν για το ποτάμι που κυλούσε πέρα, πίσω από τα λιβάδια, και έλεγαν ιστορίες για τα νερά που φουσκώνουν, τις πλημμύρες, τις δίνες, τους τσιγγάνους και τα ρεύματα. Ο Πασκαλέ ονειρεύονταν να γνωρίσει αυτό το μαγικό μέρος, όπως το περιέγραφε ο Μπαργκαμπό που επισκέπτονταν συχνά την οικογένεια φέρνοντας ψάρια που ψάρευε παράνομα, αλλά του απαγορεύονταν αυστηρά γιατί ήταν επικίνδυνο. «Στο ποτάμι, παιδί μου», του είπε η μητέρα του, «υπάρχουν ρουφήχτρες όπου πνίγεται κανείς, φίδια ανάμεσα στα καλάμια και τσιγγάνοι στις όχθες.»
Γεωγραφικό πλαίσιο
Αν και το όνομα του ποταμού δεν αναφέρεται ποτέ στο μυθιστόρημα, πρόκειται για τον ποταμό Ντυράνς, στην Προβηγκία. Ως παιδί, ο ίδιος ο Ανρί Μποσκό κατοικούσε κοντά στο ποτάμι.
Παραπομπές
Κατηγορία:Γαλλικά μυθιστορήματα Κατηγορία:Μυθιστορήματα για παιδιά Κατηγορία:Μυθιστορήματα που έγιναν ταινίες
Revolution Radio
μικρογραφία|Το λογότυπο του συγκροτήματος γραμμένο με την γραμματοσειρά του εξωφύλλου του άλμπουμ. Το Revolution Radio, είναι το δωδέκατο άλμπουμ του πανκ ροκ συγκροτήματος Green Day. Κυκλοφόρησε στις 7 Οκτωβρίου του 2016 Είναι το πρώτο άλμπουμ του συγκροτήματος από το 2009 στο οποίο συμμετέχουν μόνο τα 3 αρχικά μέλη του. (Ο Jason White έγινε μέλος της μπάντας το 2012 αλλά αργότερα επέστρεψε στην θέση του touring member χωρίς να έχει συμβάλει στην ηχογράφηση τραγουδιών) Το άλμπουμ πούλησε 95.000 κομμάτια την πρώτη εβδομάδα και έκανε το ντεμπούτο του στις Ηνωμένες Πολιτείες Αμερικής κατακτώντας την πρώτη θέση στο Billboard 200. Το Revolution Radio "σκόραρε" στην πρώτη θέση και σε άλλες χώρες όπως η Ηνωμένο Βασίλειο, Ιρλανδία, Ιταλία, Καναδάς, Νέα Ζηλανδία.
Κηδοί
Οι Κηδοί (Κηδοί), (ο δήμος: Κηδών) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας).
Revolution Radio
Παραπομπές
Κατηγορία:Δισκογραφία των Green Day
Κηδοί
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ερεχθηίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι των Κηδών
Ο δημότης των αρχαίων Κηδών, αναφερόταν με την φράση «εκ Κηδών», δηλαδή προέρχεται από τους Κηδούς.
Προσωπικότητες από τους Κηδούς
Υπήρξαν διάφοροι γνωστοί πολίτες από το δήμο των Κηδών, όπως ο βουλευτής Γόργις ο εκ Κηδών, ο διαιτητής Δημοκλής ο εκ Κηδών κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Ολυμπιακός Σ.Φ.Π. (σκάκι)
Ίδρυση
Το 1925, η τότε διοίκηση του Ολυμπιακού Πειραιώς, της οποίας πρόεδρος ήταν ο Μιχάλης Μανούσκος, αποφάσισε, μετά την ίδρυση του ποδοσφαιρικού τμήματος, του τμήματος υδατοσφαίρισης, του τμήματος στίβου και του κολυμβητικού τμήματος, να προχωρήσει και στην ίδρυση του τμήματος σκακιού, έπειτα από την έντονη επιθυμία ενός εκ των μελών του Διοικητικού Συμβουλίου της ομάδας, του Ιωσήφ Τερεζάκη.